[{"text_idx": "#000002", "text": "Neli aastat FC Kuresaare naiskonda peatreenerina tu\u0308u\u0308rinud ja uueks hooajaks ametiposti maha pannud Roland Ku\u0308tt oleks soovinud ta\u0308navu ma\u0308ngida esiliiga medalitele, kuid kokkuvo\u0303ttes on ta rahul oma ma\u0308ngijate arenguga ja uuele tasemele jo\u0303udmisega."}, {"text_idx": "#000003", "text": "\u201eNaiskonna treenimisest loobumiseks tundus praegu olevat o\u0303ige aeg, seda nii mulle kui treenerile ja ma\u0308ngijatele,\u201c ma\u0308rkis Roland Ku\u0308tt, kelle hinnangul on neli aastat olnud pa\u0308ris pikk aeg."}, {"text_idx": "#000004", "text": "\u201eAlguses, kui klubi juhtkond tegi mulle ettepaneku asuda naiskonna peatreeneriks oli va\u0308ike hirm, sest neidude ja naiste o\u0303petamise osas oli teadmatus. Aga kohanesin suhteliselt kiiresti ning on hea meel, et naiskond andis mulle jalgpallis uue nurga ja pean to\u0303dema, et see on meeste jalgpallist siiski erinev.\u201c"}, {"text_idx": "#000005", "text": "Roland Ku\u0308ti so\u0303nul so\u0303ltub palju ma\u0308ngutasemest ja ma\u0308ngijate oskustest, kuid treenerina leiab ta, et naiskonda treenides peab olema natuke kannatlikum. Kui meestel on tehnilises pagasis na\u0308iteks so\u0308o\u0308dud ja pallipuuted paigas, siis naistel see sellisel tasemel ei ole ja vajab rohkem harjutamist."}, {"text_idx": "#000006", "text": "\u201eAga kui vaadata seda, kust me neli aastat tagasi alustasime ja kus me su\u0308gisel lo\u0303petasime, siis ka ko\u0303rvaltvaataja saab visuaalselt aru, et me oleme oma ma\u0308ngupildis teinud sammu edasi ja va\u0308ljakul tegutsetakse mo\u0303testatult,\u201c lausus Ku\u0308tt."}, {"text_idx": "#000007", "text": "\u201eKo\u0303ige rohkem olengi rahul just ma\u0308ngulise arenguga. Eeska\u0308tt oleme ise va\u0308ljakul palliga julgemad, meil on olemas idee, mida pu\u0308u\u0308ame ma\u0308ngus ellu viia. Ei ole enam nii, et pall lu\u0308u\u0308akse ette kiirele ru\u0308ndajale, kes peab siis seal olukorrad a\u0308ra lahendama.\u201c"}, {"text_idx": "#000008", "text": "Roland Ku\u0308tt ei oska o\u0308elda, kas ka midagi ja\u0308i peatreenerina tegemata ja kuidas ta kokkuvo\u0303ttes hakkama sai peaks ku\u0308sima teistelt. \u201eMina pu\u0308u\u0308dsin anda endast niipalju, kui vo\u0303imalik,\u201c ma\u0308rkis ta."}, {"text_idx": "#000009", "text": "\u201eTagantja\u0308rele mo\u0303eldes oli o\u0303ige samm minna aastaks teise liigasse ja positiivne oli alustada treeninguid neli korda na\u0308dalas. Muidugi oli minu soov ma\u0308ngida esiliiga medalitele, aga kuna vo\u0303istkond ei treeninud koos, siis oli seda raske saavutada. Samas to\u0303mbas minu ambitsioonidele kriipsu peale ka Kristina (Teern) minek FC Florasse. Juhtma\u0308ngijast ilma ja\u0308a\u0308mine ei ole kerge.\u201c"}, {"text_idx": "#000010", "text": "Uuele peatreenerile Reivo Vinterile annab Roland Ku\u0308tt naiskonna u\u0308le kerge su\u0308dame ja usaldusega. \u201eOleme loonud piisavalt hea platvormi naiste jalgpalli ja\u0308rgmiseks sammuks,\u201c to\u0303des ta."}, {"text_idx": "#000011", "text": "\u201eMe oleme tegelikult juba aasta koos to\u0308o\u0308tanud, Reivo on su\u0308damega asja juures ning soovib treenerina edasi areneda ja on pu\u0308hendunud. Reivo on klubis juba tu\u0308drukute ja neidude jalgpalliga tegelemas ja tema juhendamisel koondub nu\u0308u\u0308d ko\u0303ik u\u0308he mu\u0308tsi alla. Tal on pilt selge, mis selles vallas toimub.\u201c"}, {"text_idx": "#000012", "text": "Roland Ku\u0308ti so\u0303nul on Eesti naiste jalgpall tal ja\u0308tkuvalt su\u0308dames, selle ka\u0308eka\u0308ik la\u0308heb talle korda ja nii ja\u0308lgib ta ka ala arengut tulevikus. \u201eAga olen alati Kure naiskonna ma\u0308ngijatele ka\u0308ttesaadav ja neid tribu\u0308u\u0308nidel toetamas. Ja kui Reivo soovib olen talle no\u0303u ja jo\u0303uga abiks,\u201c ra\u0308a\u0308kis ta."}, {"text_idx": "#000013", "text": "Nu\u0308u\u0308d ja\u0308tkab Roland Ku\u0308tt FC Kuressaares kolme poiste grupiga. Esialgu pole veel selge, kas ja kuidas ta ja\u0308tkab esindusmeeskonna juures. \u201eIgal juhul olen ma klubi tegemiste juures edasi,\u201c lausus ta."}, {"text_idx": "#000014", "text": "FC Kuressaare soovib kujuneda professionaalseks klubiks, kelle tuumiku moodustavad Saaremaalt sirgunud ma\u0308ngijad."}]